Kommissionens forordning (EF) nr. 2293/2000
af 16. oktober 2000
om maksimumsbeløbet for udligningsstøtten som følge af vekselkurserne for den svenske krone og pund sterling den 1. august 2000
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1), særlig artikel 5, stk. 2, og
ud fra følgende betragtninger:
(1) I artikel 5, stk. 1, i forordning (EF) nr. 2799/98 er det fastsat, at der kan ydes en udligningsstøtte, når den vekselkurs, der gælder på udløsningsdagen, er lavere end den, der gjaldt forinden. Denne bestemmelse finder dog ikke anvendelse på beløb, for hvilke en lavere kurs end den nye kurs har været gældende inden for de seneste fireogtyve måneder forud for det tidspunkt, hvor den nye kurs har fået virkning.
(2) De vekselkurser for den svenske krone og pund sterling, der gælder på udløsningsdagen den 1. august 2000, er lavere end de vekselkurser, der gjaldt forinden.
(3) Udligningsstøtten fastlægges og ydes efter Kommissionens forordning (EF) nr. 2799/98 og (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren(2), ændret ved forordning (EF) nr. 1410/1999(3).
(4) De i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -
UDSTEDT FØLGENDE FORORDNING:
Artikel 1
De maksimumsbeløb for den første rate af udligningsstøtten, der kan ydes som følge af det fald, der blev konstateret på udløsningsdagen den 1. august 2000 i vekselkurserne for den svenske krone og pund sterling i forhold til de tidligere vekselkurser, er anført i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. oktober 2000.